**USMERNENIE K REALIZÁCII OKRESNÝCH A KRAJSKÝCH KÔL  
SÚŤAŽE Poznaj slovenskú reč**

**školský rok 2022/2023**

Národný inštitút vzdelávania a mládeže (ďalej NIVaM), gestor súťaže ***Poznaj slovenskú reč***, vydáva nasledujúce usmernenie k príprave a realizácii okresných a krajských kôl v zmysle platného organizačného poriadku súťaže.

**Organizátor**

**Organizátora poverí** a **dátum** konania okresného/krajského kola súťaže **určí** príslušný **regionálny úrad školskej správy**.

**Nové termíny**

Okresné kolo: **do 20. marca 2023**

Krajské kolo: **do 21. apríla 2023**

**Súťažné úlohy**

***Okresné kolo:***

Na okresné kolá **zabezpečí** vypracovanie súťažných úloh pre jednotlivé kategórie **organizátor**.

***Krajské kolo:***

Súťažné úlohy **pre jednotlivé kategórie krajských kôl zabezpečí gestor súťaže**, NIVaM. **Organizátor** poverený regionálnym úradom školskej správy **pošle údaje potrebné k distribúcii dokumentov** (termín konania krajského kola súťaže Poznaj slovenskú reč, mailovú adresu organizátora, resp. koordinátora, povereného organizačným zabezpečením krajského kola jednotlivých kategórií) **predsedníčke Celoštátnej odbornej komisie**, PaedDr. Anite Halászovej, ([Anita.Halaszova@statpedu.sk](mailto:Anita.Halaszova@statpedu.sk)).

**Organizačná forma súťaže**

V školskom roku 2022/2023 sa okresné aj krajské kolá súťaže realizujú **prezenčnou formou** **v zmysle platného organizačného poriadku súťaže** (č. 2017-12674/39423:2-10IO).

**Hodnotenie**

Realizuje sa **podľa platnej obsahovej náplne súťaže** pre jednotlivé kategórie na základe daných kritérií.

**Dokumenty**

Platné dokumenty súťaže sú dostupné na: <https://www.statpedu.sk/sk/sutaze/poznaj-slovensku-rec/>.

**Záväzná prihláška** – organizátor **pošle/doručí správne vyplnené originály** záväzných prihlášok **odboru metodiky** príslušného **regionálneho úradu školskej správy**.

**Výsledková listina –** vypracuje predseda odbornej poroty v spolupráci s jej členmi hneď po ukončení súťaže za príslušnú kategóriu a odovzdá organizátorovi súťaže aj predsedovi okresnej/krajskej odbornej komisie.

**Správa o priebehu a výsledkoch okresného/krajského kola** – vypracuje predseda okresnej/krajskej odbornej komisie v spolupráci s organizátorom na základe vyhodnotení predsedov odborných porôt jednotlivých kategórií.

**Správu o priebehu a výsledkoch** okresného kola spolu s **výsledkovou listinou** a **prihláškami** žiakov pošle organizátor najneskôr do 5 pracovných dní po uskutočnení okresného kola príslušnému organizátorovi krajského kola podľa pokynov regionálneho úradu školskej správy.

**Správu o priebehu a výsledkoch** krajského kola spolu s **výsledkovou listinou** a **prihláškami** žiakov pošle organizátor najneskôr do 5 pracovných dní po uskutočnení krajského kola na NIVaM (pracovisko Pluhová 8, 831 03 Bratislava).

Regionálny úrad školskej správy vypracuje na základe správ o priebehu a výsledkoch školských, okresných a krajských kôl hodnotiacu správu, ktorú pošle na NIVaM (pracovisko Pluhová 8, 831 03 Bratislava) najneskôr do 15. mája 2023.

**Informácie**

PaedDr. Anita Halászová

predsedníčka Celoštátnej odbornej komisie súťaže Poznaj slovenskú reč

Národný inštitút vzdelávania a mládeže, pracovisko Pluhová 8, 831 03 Bratislava

[Anita.Halaszova@statpedu.sk](mailto:Anita.Halaszova@statpedu.sk)